แรงเก็งงบ “แบงก์” ดัน SET ปิดเช้าบวก 12 จุด
ตลาดหุ้นไทยปิดเช้าเพิ่ม 11.96 จุด รับแรงเก็งกำไรผลประกอบการไตรมาส 1/66 หุ้นกลุ่มธนาคารพาณิชย์ รวมทั้ง Non-Bank รับอานิสงส์ดอกเบี้ยใกล้พีก และผู้ถือหุ้นอนุมัติแตกพาร์หุ้น DELTA หนุน แนวโน้มช่วงบ่ายคาดแกว่งบวกได้ต่อ ให้แนวรับ 1,580 จุด และแนวต้าน 1,595 จุด
ตลาดหุ้นไทยปิดเช้าเพิ่ม 11.96 จุด รับแรงเก็งกำไรผลประกอบการไตรมาส 1/66 หุ้นกลุ่มธนาคารพาณิชย์ รวมทั้ง Non-Bank รับอานิสงส์ดอกเบี้ยใกล้พีก และผู้ถือหุ้นอนุมัติแตกพาร์หุ้น DELTA หนุน แนวโน้มช่วงบ่ายคาดแกว่งบวกได้ต่อ ให้แนวรับ 1,580 จุด และแนวต้าน 1,595 จุด
10 เม.ย. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยช่วงเช้านี้ฟื้นได้ดี บวกกว่า 10 จุดตามตลาดหุ้นอื่นในภูมิภาคเอเชียปรับตัวขึ้น และยังได้ปัจจัยหนุนจากแรงเก็งกำไรผลประกอบการหุ้นกลุ่มธนาคารพาณิชย์ โดยเฉพาะ KBANK SCB BBL ซึ่ง บล.พาย คาดว่ากำไรกลุ่มธนาคารพาณิชย์ในไตรมาส 1/66 จะเติบโตได้ 30% จากไตรมาสก่อน แต่ลดลงเล็กน้อย -1.7% ขณะที่หากดูกำไรก่อนการตั้งสำรองจะเติบโต 7%
ด้านหุ้นกลุ่ม NON-Bank ก็ปรับตัวขึ้นเช่นกัน รับอานิสงส์แนวโน้มดอกเบี้ยสหรัฐและไทยใกล้ถึงจุดสูงสุด รวมถึงหุ้น DELTA ก็ปรับตัวขึ้นมาด้วย โดยมีผลต่อดัชนีราว 2-3 จุด จากการเข้ามาเก็งกำไรหลังผู้ถือหุ้นอนุมัติแตกพาร์ 10 ต่อ 1 หรือจาก 1 บาท เหลือหุ้นละ 0.10 บาท
ขณะที่แนวโน้มช่วงบ่ายคาดดัชนีฯ ก็น่าจะเคลื่อนไหวอยู่ในแดนบวกได้ โดยมีแนวรับที่ 1,580 จุด และแนวต้าน 1,595 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 892.15 ล้านบาท ปิดที่ 61.75 บาท เพิ่มขึ้น 0.75 บาท
GULF มูลค่าการซื้อขาย 766.55 ล้านบาท ปิดที่ 53.75 บาท เพิ่มขึ้น 1.00 บาท
EA มูลค่าการซื้อขาย 749.82 ล้านบาท ปิดที่ 76.00 บาท เพิ่มขึ้น 0.50 บาท
KBANK มูลค่าการซื้อขาย 562.70 ล้านบาท ปิดที่ 132.50 บาท เพิ่มขึ้น 2.50 บาท
SAWAD มูลค่าการซื้อขาย 501.18 ล้านบาท ปิดที่ 55.50 บาท เพิ่มขึ้น 2.25 บาท